ભારતીય સંસ્કૃતિમાં પ્રબોધેલ વિધિ અનુસાર ધર્મદેવે બાલઘનશ્યામની મનોવૈજ્ઞાનિક પરીક્ષા કરી. એમણે કુળદેવતાનું પૂજન કર્યું. રંગોળી પૂરેલી પવિત્ર ધરતી ઉપર ફૂલોથી શણગારેલા ત્રણ બાજોઠ રાખ્યા. એક બાજોઠ ઉપર સુવર્ણમહોર મૂકી, બીજા બાજોઠ ઉપર તલવાર મૂકી, ત્રીજા બાજોઠ ઉપર હસ્તલિત ગ્રંથ પધરાવ્યો. ગ્રંથ જ્ઞાન વિજ્ઞાનનું પ્રતીક છે, તલવાર સુરક્ષા ધર્મ સૂચવે છે અને સોનામહોર વ્યાપાર ધર્મ સૂચવે છે. જ્ઞાન વિજ્ઞાન, સુરક્ષા અને સંપત્તિ જીવન અને સમાજના મહત્ત્વનાં અંગો છે.